പതിമൂന്നാം വയസ്സിൽ, 1997 ലെ വാർഷിക ഡോളി മാഗസിൻ / ഇംപൾസ് മോഡൽ മത്സരത്തിൽ കെർ പ്രവേശിക്കുകയും വിജയിക്കുകയും ചെയ്ത. മാസികയുടെ ചിത്രീകരണത്തിനായി പതിനാലാം പിറന്നാളിന് ഒരാഴ്ച മുമ്പായി അവർ സിഡ്നിയിലേക്ക് പറന്നു. കെറിന്റെ വിജയത്തെത്തുടർന്ന്, പ്രാദേശിക മാധ്യമങ്ങൾ അവളുടെ ചെറുപ്രായത്തിൽത്തന്നെയുള്ള ഈ മേഖലയിലെ വിജയത്തിൽ ആശങ്ക പ്രകടിപ്പിച്ചു. ഫാഷൻ, സൗന്ദര്യം, വിനോദ വ്യവസായ മേഖലകളിൽ ചെറു പെൺകുട്ടികളെ ഉയർത്തിപ്പിടിക്കുന്നതിനേക്കുറിച്ചുള്ള വിവാദങ്ങൾ ആശങ്ക ഉയർത്തി.

ചില മാധ്യമങ്ങൾ അവരുടെ ഡോളി മാഗസിനുവേണ്ടിയുള്ള ചിത്രീകരണം (14 വയസുള്ള കെറിന്റെ സ്നാന വേഷങ്ങൾ ഉൾപ്പെടുന്ന ചിത്രങ്ങൾ) ഒരു തരം പീഡോഫീലിയയാണെന്ന് അവകാശപ്പെട്ടു. പത്രമാധ്യമങ്ങളിൽ കെർ പറഞ്ഞത്, അക്കാലത്ത് മാധ്യമങ്ങൾ പീഡോഫീലിയയുമായി വിദൂരമായി എന്തും ബന്ധിപ്പിക്കാൻ ശ്രമിച്ചിരുന്നുവെന്നാണ്. “ഡോളി കൗമാരക്കാരായ പെൺകുട്ടികൾക്കായുള്ള ഒരു മാസികയാണ്, പ്രായമായവർക്കുള്ളതല്ല, അതുമാത്രമല്ല ഒരു ശീതകാല ഷൂട്ടിന് അനുയോജ്യമായി ഞാൻ പൂർണ്ണമായും വസ്ത്രം ധരിച്ചിരുന്നു. അവർ ഒന്നുമില്ലായ്മയിൽനിന്ന് എന്തെങ്കിലും ഉണ്ടാക്കിയെടുത്തുവെന്നാണ് കരുതേണ്ടത്” എന്നവർ കൂട്ടിച്ചേർത്തു.

കെർ ചിക് മാനേജ്മെന്റിന്റെ സിഡ്നി ഡിവിഷനുമായി കരാർ ഒപ്പിട്ടു. പ്രധാനമായും ഓസ്‌ട്രേലിയൻ സർഫ് ശൃംഖലയായ ബില്ലാബോങ്ങിനായുള്ള നിരവധി ബീച്ച് സ്നാനവസ്ത്രങ്ങളുടെ പരസ്യങ്ങൾക്ക് ശേഷം അവർക്ക് വാണിജ്യപരമായ പ്രശസ്തി ലഭിക്കുകയും സർഫ് ബ്രാൻഡുകളായ ടൈഗർലി, റോക്സി, ബില്ലാബോംഗ് ഗേൾസ്, വൺ ടീസ്പൂൺ എന്നിവയിൽ കെർ മാതൃകയായി അവതരിക്കുകയും ചെയ്തു. 2001-ൽ ഓസ്‌ട്രേലിയയിലെ ഏറ്റവും അംഗീകൃത നീന്തൽ വസ്ത്ര ബ്രാൻഡായ സീഫോളിയുടെ ബ്രാൻഡ് അംബാസഡർ കൂടിയായിരുന്നു കെർ. ഇത് ഓസ്‌ട്രേലിയൻ, ഏഷ്യൻ വിപണികളിൽ അവളുടെ പ്രശസ്തി വർദ്ധിപ്പിക്കുകയും അതിനുശേഷം കെർ ന്യൂയോർക്കിലേക്ക് തന്റെ പ്രവർത്തനമേഖല മാറ്റുകയും അവിടെ ബോവറി ബോൾറൂമിന്റെ സഹ ഉടമയായി മാറുകയും ചെയ്തു.

ന്യൂയോർക്കിൽ, മിറാൻഡ കെർ ധാരാളം ഫാഷൻ ഷോകളിൽ പ്രത്യക്ഷപ്പെടുകയും തുടർന്ന് 2004 ന്റെ തുടക്കത്തിൽ നെക്സ്റ്റ് മോഡൽ മാനേജ്‌മെന്റുമായി ഒരു കരാർ ഒപ്പുവയ്ക്കുകയും ചെയ്തു. അവിടെ അലക്സ് പെറി, ബേബി ഫാറ്റ്, ലിസ ഹോ, വൂഡൂ ഡോൾസ്, ലെവീസ്, ബെറ്റിന ലിയാനോ, നിക്കോള ഫിനെറ്റി, എൽ.എ.എം.ബി, ഹീതെറെറ്റ്, ബെറ്റ്സി ജോൺസൺ, ടെലിസ് കൂപ്പർ, ജെറ്റ്സ്, ജോൺ റിച്ചാർഡ്, ബ്ലൂമറൈൻ സ്വംവിയർ, നീമാൻ മാർക്കസ്, സീഫോളി സ്വിംവിയർ, അന്ന മൊളിനാറി, റോക്ക് ആന്റ് റിപ്പബ്ലിക്, റോബർട്ടോ കാവല്ലി, ഒബർ ജീൻസ്  തുടങ്ങിയവർക്കായുള്ള  ഫാഷൻ ഷോകളിലും പത്ര മാദ്ധ്യമങ്ങളിലേയ്ക്കുള്ള പരസ്യങ്ങളിലേയ്ക്കും കരാർ ചെയ്യപ്പെട്ടു. എല്ലെ, ഓസ്ട്രേലിയൻ വോഗ്, ഹാർപേർസ് ബസാർ പോലെയുള്ള മാസികകളിൽ വാണിജ്യ പരസ്യങ്ങൾക്കായും കെർ ഇടപാടു ചെയ്യപ്പെടുകയും വസ്ത്രങ്ങൾ, മുടി നീക്കം ചെയ്യുന്ന ഉൽപ്പന്നങ്ങൾ എന്നിവയ്ക്കുള്ള ഓസ്‌ട്രേലിയൻ ടെലിവിഷൻ പരസ്യങ്ങളിലും പ്രത്യക്ഷപ്പെട്ടിരുന്നു.
1997–2006: തുടക്കം
ആദ്യകാലജീവിതം
സ്വകാര്യജീവിതം
ഔദ്യോഗികം